OpenLLM-France/wikimedia huggingface dataset:
# Erloju orratzen noranzko

Errotazioa bi noranzkotan eman daiteke. Erloju orratzen noranzko bereko errotazioa eskuinera bira egiten duena da, hau da: goitik eskuinera, gero behera eta azkenik gora berriro. Aurkako birari, erloju orratzen kontrako noranzkoa deritzo.
Batzuetan ez da "noranzko" hitza sartzen eta erloju-orratzen kontra (EOK) edo erloju-orratzen arabera (EOA) erabiltzen da soilik.

## Erabilera
### Matematika

Trigonometrian eta matematikan, hitzarmenez, angeluak erloju orratzen kontrako noranzkoan neurtzen dira, eskuina erakusten duen 0°-tik hasita ezkerrera.
Iparrorratzetan, ordea, erloju orratzen noranzkoan egiten da irakurketa, iparretik (0° / 360°) hasita eskuinerako noranzkoan, non ekia 90°, hegoa 180° eta mendebala 270° diren.

## Iruditegia

* Erloju orratzen noranzkoa.
* Erloju orratzen kontrako noranzkoa.

## Erreferentziak

* ↑ Irale 2015/04/30

## Kanpo estekak

* Datuak: Q504111
# FC Zbrojovka Brno

FC Zbrojovka Brno Txekiar Errepublikako futbol taldea da, Brno hirikoa. Txekoslovakiako Liga bat irabazi zuen 1978an.

## Historia

1913 urtean sortu zen SK Židenice izenarekin. Garai onena 70. hamarkadaren bukaeran izan zuen 1978ko Txekoslovakiako Liga irabazi zuenean. 1980an bigarren postuia eskuratu zuen berriz ere.
Txekiar Errepublikako Liga hasi eta berehala 1995ean lortu zuen Ligako posturik onena, hirugarrena hain zuzen ere. Dena dela aipatu behar da 2011-12 denboraldia ezik, lehen mailako taldea izan dela, baina 2018an maila galdu du.

## Palmaresa
### Txekiar Errepublikan: 0

* Liga: hirugarrena 1995ean.

### Txekoslovakian: 1

* Liga
** Txapelduna (1): 1978.
** Bigarrena (1): 1980.

## Euskal taldeen aurkako partidak

Zbrojovka Brnok partida hauek jokatu ditu euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1980-81 | UEFA Kopa | Final hamaseirenak | Zbrojovka Brno Real Sociedad | 1-1 2-1 | Real Sociedad Zbrojovka Brno |

## Kanpo estekak

* (Txekieraz) webgunea
* Datuak: Q724832
* Multimedia: FC Zbrojovka Brno / Q724832
# FC Zenit San Petersburgo

FC Zenit (errusieraz Футбольный клуб Зенит) San Petersburgoko futbol talde bat da, Errusia. Sobietar Batasunaren garaian titulu bakanen bat irabazi bazuen ere XXI mendean Errusiako talderik onenetakoa bihurtu da eta 2008an UEFA Kopa eta Europako Superkopa irabai zituen.

## Historia
### Sobietar Batasuneko garaia

San Petersburgo Leningrado deitzen zen garaian bertako Metal fabrikako langileek sortu zuten. Bigarren mailan hasi zuen ibilbidea eta 1940an FC Zenit Leningrado izena hartu zuen. Lehenengo titulua 1944ean lortu zuen, Sobietar Batasuneko Kopa hain zuzen ere.
Hamarkada luzetan talde apala izan zen. 1978an Yúriy Morózov entrenatzailea fitxatu eta harrobiarekin lan eginez maila nabarmen igo zuen taldeak. 1983an Pável Sadyrin-ek ordezkatu zuen eta 1984ean Sobietar Batasuneko Liga irabazi zuen.

### XXI mendea

1999an irabazitako Errusiako Kopak "urrezko aroari" hasiera eman zion ondoren 2003an Ligako Kopa eskuratu zuen. 2005ean Gazprom enpresa handia Zeniten azkiodun nagusia bihurtu zen.
2007an Errusiako Liga irabazi zuen eta hurrengo urtean UEFA Kopa (Glasqow Rangersen aurka 2-0) eta Europako Superkopa (Manchester Uniteden aurka, 2-1) eskuratu zituen. Hurrengo urteetan maila onari jarraitu dio ligak eta kopak irabaziz.

## Uniformea

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Sobietar Batasuneko txapelketak: 3

* Sobietar Batasuneko Liga (1):
** 1984
* Sobietar Batasuneko Kopa (1):
** 1944
* Sobietar Batasuneko SuperKopa (1):
** 1984

### Errusiako txapelketak: 20

* Errusiako Liga (10):
** 2007, 2010, 2011-12, 2014-15, 2018-19, 2019-20, 2020-21, 2021-22, 2022-23, 2023-24
* Errusiako Kopa (5):
** 1999, 2010, 2016, 2020, 2024
* Errusiako Superkopa (7):
** 2008, 2011, 2015, 2016, 2020, 2021, 2022
* Errusiako Ligako Kopa (1):
** 2003

### Nazioarteko txapelketak: 4

* UEFA Kopa:
** 2008
* Europako Superkopa:
** 2008
* Atlantiar Kopa:
** 2016, 2022

## Euskal taldeen aurkako partidak

Hauek dira Europako txapelketa ofizialetan Zenitek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2017-18 | UEFA Europa League | Liga fasea | Zenit Real Sociedad | 3-1 1-3 | Real Sociedad Zenit |

## Kanpo estekak

* (Errusieraz) Zeniten webgune ofiziala
* Datuak: Q29108
* Multimedia: FC Zenit Saint Petersburg / Q29108
ieaUEFA Kopa eta UEFA Europa Leagueko txapeldunak :
# FC Zürich

Fussballclub Zürich Suitzako Zürich hiriko futbol taldea da, Grasshopper taldearen itzalean egon arren 12 liga eta 8 kopa irabaziak dituena.
XXI mendean bikain aritu da 3 Liga eta 3 kopa irabaziz. 2016an 10. egin eta maila galdu zuen arren Kopa berri bat eskuratu zuen. 2017an berriz Lehen mailara igo da.

## Palmaresa
### Suitzan: 24

* Suitzako Super Liga (13): 1902, 1924, 1963, 1966, 1968, 1974, 1975, 1976, 1981, 2006, 2007, 2009, 2022
* Suitzako Kopa (10): 1966, 1970, 1972, 1973, 1976, 2000, 2005, 2014, 2016, 2018
* Suitzako Ligaren Kopa (1): 1981

### Europan: 0

* Europako Kopa (0): finalerdiak 1964 eta 1977an.

## Kanpo estekak

* Taldearen webgune ofiziala (Alemanez)
* Datuak: Q206692
* Multimedia: FC Zürich / Q206692
# FDM

FDM (Frequency Division Multiplexing, Frekuentziaren banaketaren bidezko multiplexazioa) seinale ezberdinak kanal beretik bidaltzeko teknika bat da. TDM(Time-division multiplexing) ere erabili daiteke honetarako baina arraroa da. FDM-ren kasuan, seinale ezberdinak kable edo medio beretik bidaltzeko, ezinbestekoa da seinaleak frekuentzia ezberdinetakoak izatea. Kondizio hau betetzen ez bada, seinaleak elkar zapalduko dira eta hartzaileak ezin izango ditu bereizi. Horregatik, frekuentzia berdineko bi seinalea garraiatu nahi izanez gero, aurretik frekuentzia aldatu beharko zaio seinaleetako bati.
# FC Zorya Luhansk

FC Zorya Luhansk (ukraineraz ФК «Зоря» Луганськ) Ukrainako taldea da, Luhansk hirikoa. SESBeko Liga bat irabazi zuen 1972an, hori izan da goren mailan lorturiko titulu bakarra.

## Palmaresa
### Sobietar Batasunean: 1

* SESBeko Liga (1): 1972.
* SESBeko Kopa (0): finalista 1974 eta 1975ean.
* Ukrainako SES-eko Kopa (3): 1938, 1962, 1986.

### Ukrainan: 0

* Ukrainako Liga (0): hirugarrena 2017an.
* Ukrainako Kopa (0): finalista 2016an.

## Euskal taldeen aurkako partidak

Hauek dira Europako txapelketa ofizialetan Zoryak euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2017-18 | UEFA Europa League | Liga fasea | Athletic Zorya (Lviv-en jokatua) | 0-1 0-2 | Zorya Athletic |

## Kanpo estekak

* (Ingelesez)(Ukraineraz)(Errusieraz) Zoryaren webgunea
* Datuak: Q754307
* Multimedia: FC Zorya Luhansk / Q754307
# FC Zaria Bălți

FC Zaria Bălți Moldaviako futbol taldea da, Bălți hirikoa. Moldaviako Kopa irabazi du 2016an.

## Historia

1992 eta 2014 artean FC Olimpia Bălți izena izan zuen. 206-07tik aurrera lehen mailan jokatzen du. 2010an hirugarren egin zuen Ligan eta 2011ean Kopako finalera iritsi zen, baina galdu egin zuen. 2016an Kopako final berria jokatu zuen eta txapelduna izan zen. 2017an berriz jokatu du finala baina 5-0 galdu du.

## Palmaresa
### Moldavian: 1

* Moldaviako Liga (0): hirugarrena 2010ean.
* Moldaviako Kopa:
** Txapelduna (1): 2016
** Finalista (2): 2011, 2017

## Kanpo estekak

* (Errumanieraz) Webgune ofiziala
* Datuak: Q782989
# FDDI

FDDI (Fiber Distributed Data Interface ), ANSI erakundeak definitutako konputagailu-sareko estandar bat da. Zuntz optiko bidezko Token Ring (IEEE 802.5) sare lokala da.

## Ezaugarriak

Estandar honek lekukoaren protokoloa oinarritzat eta eraztun topologia duen sare bat definitzen du. Bere abiadura 100 Mb/s-koa da 200 km arteko distantzietan. Askoz jota, 1000 estazio konekta daitezke.
Banda zabalera handia duenez, sare lokalak elkar konektatzeko bizkarrezur (backbone) sare bezala erabiltzen da.
FDDI MAN eta LAN sareetan erabiltzen da eta sarea administratzeko bere estandarra du STM (Station Management).
Ethernet eta Token Ring pareko sare zerbitzuak eskaintzen ditu FDDI-k (OSI-ko 1. eta 2. maila)

## Maila fisikoa

Bere egitura noranzko ezberdinetan transmititzen duten zuntz optikozko bi eraztunez osatuta dago . Bietako zuntz bati matxuraren bat gertatu ezkero bestea lagungo bezala erabiliko litzateke. Estazio bateko kableak hondatuko balira, aldameneko bi estazioetako kableak lotuko lirateke, hau da, eraztuna itxi eta luzera bikoitzeko eraztun bakarra osatu. Kable kontzentratzaileak ere erabil daitezke, IEEE 802.5 arauan bezala

## Kodeketa eta Protokoloak

Kodeketa 4B/5B da. Lekukoaren protokoloa oinarritzat erabiltzen du baina estazio batek ez du lekukoaren buelta itxaron behar transmititu ahal izateko.
FDDI-ren oinarrizko sare protokoloak IEEE 802.5-koetan oinarritzen dira. FDDI-n definitutako tramak IEEE 802.5-ekoak bezalakoak dira baina RDSI sare konmutatu bateko trama asinkronoak ere jaso ahal ditu. Aproposa da datuak eta ahotsa transmititzeko, beraz denbora errealeko aplikazioekin erabiltzeko egokia.

## Ikus, gainera

* Token Ring
* Atzipen protokoloak
* Sare protokolo
* IEEE
* IEEE 802

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.
* Andrew S. Tanenbaum, Computer Networks (4. ed 2003), Prentice Hall.

## Kanpo estekak

Telekomunikazio Hiztegia: www.telekomunikaziohiztegia.org
* Datuak: Q181382
# Elbako Filarmonika

Elbako Filarmonika (alemanez: Elbphilharmonie), Elphi izenarekin ezaguna, Hamburgoko (Alemania) HafenCityn dagoen kontzertu-aretoa da. Herzog & de Meuron arkitektoen bulego suitzarrak proiektatu zuen. Elba ibaiaren gainean dago. Obrak atzerapen handiak izan zituen eta aurrekontuak erabat gainditu ziren (ia %100); horren ondorioz protesta ugari antolatu ziren. Eraikuntza 2016ko urriaren 11n bukatu zen. Inaugurazioa 2017ko urtarrilaren 11an egin zen, NDR Elbphilharmonie Orchesterren kontzertu batez; orkestra hau bertako orkestra da. Eraikuntzaren estilo arkitektonikoa dekonstruktibismo barruan kokatzen da.

## Galeria

* Kokagunea 2005ean.
* Zerutik ikusita, 2010eko irailean.
* Ikuspegi orokorra, 2015eko uztailean.

## Bibliografia

* (Alemanez):Till Briegleb: Eine Vision wird Wirklichkeit. Auf historischem Grund: Die Elbphilharmonie entsteht. Murmann, Hamburgo 2007, ISBN 978-3-938017-91-3.

## Erreferentziak

* ↑ https://www.welt.de/regionales/hamburg/article115301935/Stars-kommen-zu-Elphi-Konzerten.html
* ↑ https://internacional.elpais.com/internacional/2014/01/10/actualidad/1389385268_141185.html

## Kanpo estekak

* (Ingelesez) (Alemanez) Webgune ofiziala..
* Datuak: Q673223
* Multimedia: Elbphilharmonie / Q673223
# Elba udalerria, Knox konderria (Illinois)

Elba udalerria Ameriketako Estatu Batuetako Illinois estatuko udalerri bat da, Knox konderrian. Azken zentsuaren arabera 248 biztanle zituen, 36.38 milia karratu (94.2 km$^2$) eremuan.

## Ekonomia

2020ko zentsuaren arabera, Elba udalerrian 93 etxebizitza zeuden. Per capita diru-sarrerak 22.590 estatubatuar dolar ziren.

## Kanpo estekak

* Datuak: Q5353667
# Elbasan

Elbasan (albanieraz, Elbasan edo Elbasani), Albaniako erdialdeko hiria, izen bereko barrutiko eta konderriko hiriburua. Shkumbin ibaiaren ertzean dago, Tiranatik 33 km hego-ekialderantz. Albaniako hirugarren hiri handiena da.

## Historia

Elbasanek Erromatarren Inperioaren sasoian hartu zuen garrantzia; hiriaren orduko izena "Masio Scampa" zen. Erromatarrek 300 m²-ko gotorleku handi bat eraiki zuten, dorrez hornitua. III. eta IV. mendeetan, "Hiskampis" izena zuen artean, merkataritza- eta garraio-gune garrantzitsu bihurtu zen, harik eta eslaviarrek VI. mendean lurraldea hartu zuten arte, haiek hiria hustu egin zutelako. XV. mendean otomandarrek ere euren gotorlekua eraiki zuten lehengoaren lekuan, eta Albaniako otomandarren hirigune garrantzitsu bihurtu zen: XVII. mendearen amaieran 2.000 lagun inguru bizi ziren hirian.
Bigarren Mundu Gerraren sasoian, 15.000 biztanle inguru zeuden Elbasanen.
Industriaren garapena tabakoaren eta edari alkoholdunen industriarekin batera hasi zen. 1974an altzairugintzari ekin zioten, eta bestelako industrien garapenak inguruak erabat kutsatu zituen.

## Kanpo estekak

* Webgune ofiziala
* Elbasan; idazkera
* Datuak: Q114257
* Multimedia: Elbasan / Q114257
# Elbaita

Elbaita silikato motako minerala da eta tourmaline taldearen kidea da.

## Ezaugarriak

Elbaita silikato mineralaren formula kimikoa hau da: ${\ce {Na(Li1.5Al1.5)Al6(Si6O18)(BO3)3(OH)3(OH)}}$. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Elbaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1920794
* Multimedia: Elbaite / Q1920794
# Elbarrena

Elbarrena hurrengo gauzak izan daitezke:

## Geografia
### Gipuzkoa

* Elbarrena: Adunako auzoa.
* Elbarrena: Ataungo auzoa.
* Elbarrena: Legazpiko auzoa.
* Elbarrena: Mutiloako auzoa.
* Elbarrena: Zaldibiako auzoa.
* Elbarrena: Zizurkilgo auzoa.
* Elbarren: Lizartzako auzoa.
# Elbarrena (Mutiloa)

Elbarrena Gipuzkoako Goierri eskualdean dagoen Mutiloa udalerriko auzo bat da.

## Ikus, gainera

* Mutiloa (Gipuzkoa)

## Kanpo estekak

* Datuak: Q12256673
# Elbarrena (Zaldibia)

Elbarrena Gipuzkoako Goierri eskualdean dagoen Zaldibia udalerriko auzoa da. Zaldibia udalerriko herrigunera ailegatu baino lehen kokatzen da (Ordiziatik etorri ezkero), bertan hainbat lantegi eta lantoki kokatzen direlarik.

## Ikus gainera

* Elbarrena

## Kanpo estekak

* Datuak: Q12256674
# Errusiako Espazio Agentzia Federala

Errusiako Espazio Agentzia Federala (errusieraz: Федеральное космическое агентство России), Roskosmos (errusieraz: Роскосмос) bezala ere ezaguna eta FKA (ФКА) eta RKA (РКА) bezala laburtua, Errusiar Federakundeko gobernuaren espazio-agentzia da. Lehenago Errusiako Hegazkintza eta Espazioa Agentzia (errusieraz: Российское авиационно-космическое агентство) izena zuen eta Rosaviakosmos esaten zioten.
Roskosmosen egoitza nagusia Moskun dago. Bestalde, espazio hegaldi operazioen kontrol zentro nagusia Korolev hiriaren inguruetan dago. Kosmonauten Entrenamendu Zentrua, berriz, Izarren Hirian dago. Horrez gain, Roskosmosen jaurtiketa guneak Kazakhstango Baikonurko eta Errusiako Plesetskeko kosmodromoak dira.

## Kanpo estekak

* (Errusieraz) Errusiako Espazio Agentzia Federalaren gune ofiziala
* Datuak: Q190795
* Multimedia: Roscosmos / Q190795
# Errusiako Federazioko Gobernua

Errusiako Federazioko Gobernua (errusieraz: Прави́тельство Росси́йской Федера́ции), gehienetan Errusiako Gobernu Federala deitua, Errusian botere exekutiboa duen konstituzio-organoa da. Hala ere, Errusiako erakunde-arkitekturaren errealitateari esker, botere hori Gobernuak Federazioko lehendakariarekin partekatzen du, eta, horrela, botere exekutiboaren egitura bi burukoa da.
Federazioko Gobernua Gobernuko lehendakariak (batzuetan lehen ministro deitua), Estatu-Dumak onartu ondoren herrialdeko presidenteak izendatutakoak, eta presidenteordeek eta ministro federalek osatzen dute, eta horiek guztiak Federazioko presidenteak izendatzen ditu, Gobernuko presidenteak proposatuta.
Gobernuaren izendapena ez dute modu uniformean egiten, zalantzarik gabe kide anitzeko organoa izan arren. Gobernuko presidentea izendatzeko prozesu bereizi bat dago, eta beste bat lehendakariorde eta ministro federalentzat. Hala ere, Gobernuaren kargu-uztea egintza juridiko bakar gisa aurkez daiteke egoera jakin batzuetan.
Azken aldaketa 2020ko urtarrilaren 21ean gertatu zen, noiz Vladimir Putin presidenteak Mikhail Mixustinen kabinetea onartzeko agindua sinatu zuen.

## Erreferentziak

* ↑ (Ingelesez) «Putin Leaves Cabinet Little-Changed, Brings In Close Ally's Son» RadioFreeEurope/RadioLiberty.

## Kanpo estekak

* Datuak: Q1140115
* Multimedia: Government of Russia / Q1140115
# Errusiako Gerra Zibila

Errusiako Gerra Zibila (errusieraz: Гражданская война́ в Росси́и, Grazhdanskaya voyna v Rossiy) alderdi anitzeko gerra izan zen, Errusiar Inperio ohian gertatutakoa, 1917ko azarotik 1922ko urrira arte. Bertan boltxebikeen Armada Gorria eta boltxebikeen aurkako Armada Zuria borrokatu ziren, aurrez aurre. Atzerritar indar batzuek (Amerikako Estatu Batuak, Japonia, Frantzia, Britainiar Inperioa) Armada Zuria sustengatu zuten.
1919an Armada Gorria Ukraina eta Siberian nagusitu zen. Zuriek, Pyotr Wrangel buru zutela, Krimean gotortu eta 1920ko udazkenera arte eutsi zuten. Errusiar Inperioa desegitean sortutako independentziaren aldeko mugimenduek ere parte hartu zuten gerran. Batzuek -Finlandia, Estonia, Letonia, Lituania eta Poloniak- burujabetasuna erdietsi zuten. Gainerako lurraldeek 1922an Sobietar Batasuna eratu zuten.

## Historia

1918-1921 bitartean boltxebikeek gerra zibilari aurre egin behar izan zioten. Gerraren sorburuan bi arrazoi nagusi izan ziren: alde batetik, Armada Zuriaren sorrera, errejimen tsarista edota 1917ko urrian eraitsitako behin behineko gobernua berrezartzeko helburuz, eta, bestetik, Estatu Batuetako, Britainia Handiko, Frantzia eta Japoniako gudarosteak herrialdean sartu izana.
Armada Zuriaren barnean izan ziren zatiketak eta haien proposamenen arrakastarik eza (ez zuten, adibidez, biztanle sektore behartsuenen egoera aldatzeko konponbiderik eskaintzen eta beren etsaiak bezain indarkeriara emanak ziren) lagungarri izan ziren boltxebikeentzat. Gerra zibila 1921ean amaitu zen, Armada Zuria menderatua izan zenean.
Urte horietan Gerra komunismoa delakoa nagusitu zen, zeinak industria erabat estatuaren esku utzi eta ekonomia jarduera pribatu oro eragotzi baitzuen. Uste izatekoa denez, herrialdearen egoera ekonomikoa ez zen, gerra zibila tarteko, izan zitekeen hoberena. Egoera horretan kokatu behar da disidentzia oro zapaltzeko politikarekin segitzen zela ahaztu gabe, Kronstadteko gerra ontzidiaren basean izan zen matxinada anarkista.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/01/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ John SIMKIN: «The Russian Civil War» Spartacus.schoolnet.co.uk
* ↑ John SIMKIN: «War Communism» Spartacus.schoolnet.co.uk

## Kanpo estekak

* Datuak: Q79911
* Multimedia: Civil war of Russia / Q79911
# Errusiako Indarren Talde Operatiboa

Transnistriako Errusiako Indarren Talde Operatiboa edo OGRF (errumanieraz: Grupul Operativ al Trupelor Ruse din Transnistria edo GOTR; errusieraz: Оперативная группа российских войск в Приднестровье edo ОГРВ) Errusiako Indar Armatuen atzerriko lantalde militar handi bat da, eskualdeko hiru aldeetako Kontrol Batzorde Mistoaren parte izan zena. OGRFko 1,500 soldadu Kobasnako sobietar-garaiko munizio biltegian daude kokaturik egun, non 22,000 tona ekipamendu eta munizio militar inguru zaintzen dituzten.

## Erreferentziak

* ↑ Russian Military Games on Dniester Anger Moldova. 15 August 2018.
* ↑ "Agonia limbii române în Transnistria", Adevărul, 3 December 2012
* ↑ Prime Minister of Moldova calls for withdrawal of Russian troops from Transnistria. .
* ↑ Ian Johnstone (ed), Annual Review of Global Peace Operations 2007, Lynne Rienner Publishers, Boulder/London, p.131

## Kanpo estekak

* Datuak: Q21643625
* Multimedia: Operational Group of Russian Forces in Moldova / Q21643625
# Errusiako Ekialde Urruna

Errusiako Ekialde Urruna edo Errusiar Ekialde Urruna, errusieraz Дальний Восток России}, Errusiaren zatia barne hartzen duen Ekialde Urrunaren eremuaren izendapena da, alegia, Errusiako ekialde-muturreko lurraldeak, Siberia eta Ozeano Barearen artean. Ez dira eremu hau barne hartzen duen Ekialde Urruneko Barruti Federala eta Ozeano Barera hedatzen ez den Siberiako Barruti Federala elkar nahastu behar. Sobietar Batasunaren garaian Sobietar Batasuneko Ekialde Urruna edo Sobietar Ekialde Urruna izendapena jasotzen zuen.
Usadioz Siberiako zatitzat jo izan den arren, Errusiako Ekialde Urruna errusiar eskualde eskemetan Siberiatik bereizten da (eta iraganean baita Sobietar Batasunekoenetan ere).
* Datuak: Q609176
* Multimedia: Russian Far East / Q609176
# Errusiako Indar Armatuak

Errusiako Indar Armatuak (errusieraz: Вооружённые силы Российской Федерации, translit.: Vooruzhónniye sily Rossíyskoy Federátsii)) Errusia babesten dituen erakunde militarren multzoa da. 1992an sortu zuten Sobietar Batasunaren desegitearen ondoren, eta 2019an munduko bigarren armadarik boteretsuena izen zen AEBetako indarren atzetik, baita Europako armadarik indartsuena ere.
Indar Armatuen komandante burua Errusiako presidentea da (gaur egun Vladimir Putin), eta Defentsa Ministerioak kudeatzen du. Gaur egun, tropa aktiboak, gutxi gorabehera, 768.000 soldadukoak dira eta erreserban beste 1.578.573 ditu; guztira, eskuragarri dauden guztiek 2.500.000 soldadu baino gehiago dituzte.
Errusiako Federazioko Indar Armatuek hiru adar nagusi dituzte: Lurreko Armada, Itsas-Armada eta Aireko Armada. Gainera, aurreko hiru adarretatik independenteak diren hiru gorputz daude: Kohete-Indar Estrategikoak, Indar Espazialak eta Indar Airegarraiatuak.

## Erreferentziak

* ↑ (Gaztelaniaz) «Los Ejércitos más poderosos del mundo en 2019» Granma 2019-12-29.

## Kanpo estekak

* Datuak: Q193159
* Multimedia: Armed Forces of the Russian Federation / Q193159
# Errusiako Idazleen Batasuna

Errusiako Idazleen Batasuna (errusieraz: Союз российских писателей Soyuz rossiyskikh pisateley) herrialdeko idazleak biltzen dituen erakunde publikoa da. 1991n sortu zen, SESB eta Sobietar Idazleen Batasuna desegin ondoren.

## Historia

1991n Sobietar Idazleen Batasuna desegin ondoren, sail batzuk bildu ziren: Errusiako Idazleen Batasuna, Moskuko Idazleen Batasuna, Mosku Hiriko Idazleen Erakundea eta Idazleen Errusiar Batasuna. Talde horietan ideologia desberdinak biltzen ziren.

## Partaideak

Gaur egun 3.500 genero guztietako idazleak biltzen ditu. Barruan 58 lurralde erakunde ditu. Aldizkariak, egunkariak eta antologiak argitaratzen ditu.

## Sariak

Errusiako Idazleen Batasunak urte batzuetan Mikhail Xolokhov Saria eman zuen. Sarituen artean Radovan Karadzic (1994) eta Fidel Castro (1995) egon ziren.

## Erreferentziak

* ↑ https://web.archive.org/web/20070926224847/http://www.rol.ru/news/misc/newssng/05/11/18_072.htm
* ↑ https://web.archive.org/web/20200330191538/http://cultinfo.ru/literature/
* ↑ https://web.archive.org/web/20140309172851/http://www.larepublica.pe/08-02-2008/mijail-sholojov-padre-de-el-don-apacible

## Kanpo estekak

* (Errusieraz):Webgune ofiziala.
* Datuak: Q4430568